text: ишимское ақмола облысы жақсы ауданындағы ауыл, есіл ауылдық округі орталығы. аудан орталығы жақсы ауылынан қарай 57 км-дей жерде, есіл өзенінің оң жағасында, бетеге, селеу, көде, айрауық өскен қызғылт қоңыр топырақты дала белдемінде орналасқан. 1999 жылы тұрғындар саны 1711 адам (828 ер адам және 883 әйел адам) болса, 2009 жылы 1277 адамды (627 ер адам және 650 әйел адам) құрады. 1957 жылдан “ишимский” астық кеңшарының орталығы болып келді. оның негізінде 1997 жылдан ауылда “есіл” серіктестігі және бірнеше шаруа қожалықтары ұйымдасқан. орта мектеп, дәрігерлік амбулатория, клуб, кітапхана т.б. тұрмыс қажетін өтейтін мекемелер бар. тұрғындары көрші елді мекендермен автомобиль жолы арқылы қатынасады.